Kamil Məmmədov (general)

Kamil Məmmədov (; ) — generalŞəmistan Nəzirli. Azərbaycan generalları, Bakı, "Gənclik", 1991. səh.103

 Həyatı 
Kamil Məmmədov 4 fevral 1942-ci ildə Quba şəhərinin Müxtədir küçəsindəki 45 nömrəli evdə doğulmuşdur. 1 nömrəli şəhər orta məktəbini bitirmişdir. 1959-cu ildə Qubadakı kənd təsərrüfatı texnikumuna daxil olmuş, tərəvəzçi ixtisası üzrə texnikumu bitirmişdir.

12 noyabr 1963-cü ildə hərbi xidmətə çağırılmış, üç il Brest şəhərindəki artilleriya alayında xidmət etmişdir. Üçillik Tambov şəhərindəki hərbi artilleriya məktəbini 1967-ci ildə leytenant rütbəsi ilə bitirmişdir. Hərbi məktəbi əla qiymətlərə bitirdiyinə görə Almaniya Demokratik Respublikasına göndərilmişdir.

1973-cü ilə kimi orada xidmət etmişdir. 1973-cü ildə baş leytenant rütbəsində baş qərargahın arxa cəbhə və Nəqliyyat Akademiyasına imtahan verib qəbul olunmuşdur. 1976-cı ildə akademiyanı mayor rütbəsində bitirmiş, Ukraynaya diviziya komandirinin müavini vəzifəsinə göndərilmişdir.

Kamil Məmmədova 1979-cu ildə podpolkovnik rütbəsi verilmişdir.

1982–1983-cü ildə Orta Asiyada korpus komandirinin müavini işləmiş, 1983-cü il oktyabrın 19-da Əfqanıstana korpus komandirinin məsləhətçisi göndərilmişdir. İki il iki ay dörd gün Əfqanıstanda xidmət etmişdir. 1986-cı ilin yanvarında xidmət yeri Leninqrada dəyişdirilmişdir. Leninqrad hərbi dairəsində ordu komandanının müavini təyin edilmişdir. SSRİ Nazirlər Sovetinin 1989-cu il bir noyabr tarixli qərarı ilə general-mayor rütbəsi ilə təltif olunmuşdur.

Baş Qərargah Akademiyasında çalışmışdır.

 Mükafatları 
 Üçüncü dərəcəli "SSRİ-də Vətənə xidmətə görə" kavaler
 "Əfqanıstanda İgidliyə görə" ordeni
 13 medal

 Ailəsi 
Atası İsmayıl Məmmədtağıoğlu "Kommunizm yolu" kolxozunda dəmirçi işləmişdir.

Elmar Məmmədov adlı bir oğlu var. Moskvadakı Suvorov adına hərbi məktəb 1982-ci ildə əla qiymətlərlə bitirib. Daha sonra RSFSR adına Ali hərbi məktəbə daxil olmuşdur. 1986-cı ildə leytenant rütbəsində ən uzaq N. qarnizonuna xidmətə göndərilmişdir.

 İstinadlar 

Kateqoriya:SSRİ baş leytenantları
Kateqoriya:Azərbaycan generalları
Kateqoriya:Azərbaycanlı generallar